Signatur«Arvesmykket», 1915–16 
**Helene Schjerfbeck** (født 10. juli 1862 i Helsingfors i Storfyrstedømmet Finland, død 28. januar 1946 i Saltsjöbaden, i Sverige) var en finlandssvensk maler. Hun er blant annet kjent for en rekke ekspressive selvportretter og motiver i en uttrykksfull konsentrasjon og forenkling med markant linjerytme og sparsomme, fint beregnede fargeaksenter.

Arbeid
------

Årene 1877-79 studerte Schjerfbeck for Adolf von Becker og i 1880-årene var hun elev på Académie Colarossi i Paris. Også 1890-årene var hun mye i Paris, der hun blant annet arbeidet i Albert Edelfelts atelier 1896–97. Sin første separatutstilling hadde Schjerfbeck i Helsingfors 1917 med hjelp av kunsthandler Gösta Stenman, som også ordnet med hennes første utstilling i Stockholm 1937, der hun slo igjennom 75 år gammel. Etter utenlandsoppholdene og åtte års lærervirksomhet i Helsingfors til 1902, levde hun resten av sitt liv stille og isolert i finske småbyer. Schjerfbeck forble ugift. 

Fra tidlige historiske og realistiske malerier utviklet Schjerfbecks malerkunst seg i modernistisk retning. Hun malte senere primært stilleben og uttrykksfulle selvportrett i et mot alderdommen stadig mer redusert og koloristisk sparsomt maleri. Berømte malerier er blant annet *Konvalescenten* (1888) og *Självporträtt med svart bakgrund* (1915).

Schjerfbeck var sykelig og bodde lenge i selvvalgt isolasjon i Hyvinge og senere i Ekenäs. Sine siste år tilbragte hun i Sverige, i Saltsjöbaden. I Hyvinge finnes fremdeles *Sininen talo* ("Blåa huset") der Schjerfbeck bodde. Huset er ikke blått idag (det er gult nå). Også en gate i Hyvinge bærer hennes navn, *Helenenkatu* ("Helenegatan") likesom en restaurant på denne gaten, *Ravintola Helene* (Restaurant Helene). Restauranten ligger der Schjerfbecks hjem en tid lå.

En betydelig samling av Schjerfbecks verk finnes idag på Gyllenbergs konstmuseum i Helsingfors.

Hennes liv ligger til grunn for Rakel Liehus roman *Helene*, som ble nominert til Nordisk råds litteraturpris fra Finland.

* «Såret soldat i snøen», 1880«Såret soldat i snøen», 1880
* «Danseskoen», 1882«Danseskoen», 1882
* «Jenteportrett», 1885«Jenteportrett», 1885
* «Jente i profil», 1887«Jente i profil», 1887
* «Rekonvalsenten» (Konvalescenten), 1888«Rekonvalsenten» (*Konvalescenten*), 1888
* «På vei til kirken», 1900«På vei til kirken», 1900

Referanser
----------

1. ↑   Biografiskt lexikon för Finland, «Helene Schjerfbeck», Biografisk leksikon for Finland ID 4912-1416928957518[Hentet fra Wikidata]
2. 1 2   Gemeinsame Normdatei, besøkt 27. april 2014[Hentet fra Wikidata]
3. 1 2   RKDartists, «Helena Schjerfbeck», RKD kunstner-ID 70585[Hentet fra Wikidata]
4. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
5. ↑   Archive of Fine Arts, cs.isabart.org, abART person-ID 148252, besøkt 1. april 2021[Hentet fra Wikidata]
6. 1 2  Helene Schjerfbeck omtalt i *Store norske leksikon*

Eksterne lenker
---------------

* (en) Helene Schjerfbeck – kategori av bilder, video eller lyd på Commons Rediger på Wikidata
* (en) Helene Schjerfbeck på Internet Movie Database Rediger på Wikidata
* (en) Helene Schjerfbeck på MusicBrainz Rediger på Wikidata
* Helene Schjerfbeck på Åbo kunstmuseum Arkivert 22. oktober 2004 hos Wayback Machine.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Svenske Litteraturbanken **·** Uppslagsverket Finland **·** Biografiskt lexikon för Finland **·** Nationalencyklopedin **·** BIBSYS **·** Kunstindeks Danmark **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NDL **·** NKC **·** KulturNav **·** MusicBrainz
 |